cyanic-selkie/wikianc huggingface dataset:
Latviešu gambīts
Pirmais tematiskais Latviešu gambīta turnīrs
Laikā, kad pasaulē plosījies karš, šaha dzīve nav bijusi apsīkusi. 1942. gada rudenī par godu J. Bētiņa 75 gadu jubilejai ticis organizēts tematisks Latviešu gambīta korespondencšaha turnīrs. Dalībai pieteikušies 44 šahisti. Izveidotas sešas grupas - pirmajā iedalīti Latvijas labākie šahisti. Meistars I. Ždanovs savās atmiņās rakstījis, ka visu laiku pirmās grupas līderis un, liekas, arī uzvarētājs bijis T. Zeids.
Pāvela Atara turnīri
1967. gadā, no Latvijas 1944. gadā emigrējošais, pazīstamais Latvijas cīkstonis un šaha entuziasts Pāvels Atars, nevarēdams samierināties par nievājošo attieksmi pret latviešu gambītu viņa tagadējā mītnes zemē Venecuēlā, nolēmis, gambīta pētīšanai un popularizēšanai, sarīkot Kārļa Bētiņa 100 gadu dzimšanas dienai veltītu, starptautisku latviešu gambīta turnīru. Ierosmei bijusi plaša atsaucība un 1967. gada jūlijā spēlēt sākuši 42 pirmo grupu dalībnieki no 14 valstīm. Kopumā turnīrā piedalījās vairāk nakā 800 spēlētāji no dažādām valstīm, veicinot gambīta teorētisku progresu, izstrādājot jaunas variantus, piemēram, Strautiņa variants (3. Lc4 b5!?), Morgado variants (3.Lc4 Zf6!?), Budovska variants (7.d3! — 4.Zc4 līnijā) un citi. Pēc tam, kad Atars 1976. gadā slimības dēļ atteicās no turnīra vadības, to pārņēma ASV dzīvojošais Ojārs Puriņš, kas pēc Atara nāves 1977. gadā organizēja arī viņam veltītu piemiņas turnīru.
Stratēģiskā ideja
Upurējot bandinieku melnie ievada asu un sarežģītu pretspēli cenšoties pārņemt iniciatīvu. "... Minētam gambītam pa lielākai daļai piemīt tā īpašība, ka jau pēc nedaudz ievadgājieniem sākas sarežģītām kombinācijām bagāta spēle. Melnajiem izdodas pārvarēt radušās grūtības bieži tikai, ja tā varētu teikt, ar "nāves cilpas" palīdzību. Stratēģiskais pavediens bieži it kā pazūd un partijas liktenis kļūst atkarīgs no taktiskām iespējām."- tā atklātni raksturojis K. Bētiņš. Mūsdienu prakse pierāda, ka ar precīzu spēli baltiem izdodas saglabāt pārsvaru, tādēļ tagad meistaru turnīros Latviešu gambīts sastopams reti.
Citāti
''Lai gan vairāk nekā pusgadsimta laikā šī atklātne bagātinājusies ar jaunām idejām, K. Bētiņa darba vērtība nav zudusi arī šodien. Tā nenoliedzami ir mūsu šaha kultūrvēsture.'' ("Darbs, kas nenoveco." - Šahs Baltijā 10/1992 -18. lpp.)
Džovanni Lavadži
Džovanni Lavadži (dzimis, Augustā, Itālijā) ir bijušais Formula 1 pilots.
Viņš bija pietiekami bagāts, lai deviņdesmito gadu vidū nopirktu iespēju piedalīties 10 F1 sacīkstēs. 1995. gadā viņš četrreiz piedalījās sacīkstēs ar Pacific Racing formulu, bet pēc gada viņš sešas reizes bija redzams padokā pie Minardi. Viņš ne reizi neizcīnīja punktus un nekad nespēja "izspiest" no savas formulas visu, ko tā ir spējīga. Džonatans Palmers viņu nosauca par "bezcerīgi lēnu", bet F1 fani un daži darbinieki viņu iesauca par Jānīti Automazgātavu, kas patiesībā bija viņa vārda tulkojums. Deivids Letermans savā nakts šovā šo iesauku padarīja populāru. Tagad Lavadži ir automašīnu konstruētājs.
Dāvids Mellers
Dāvids Mellers (de; dzimis Zonnebergā, Vācijā) ir vācu kamaniņu braucējs. Ar kamaniņu braukšanu nodarbojas kopš 2001. gada. Divkārtējs Pasaules čempions vieninieku sacensībās (2004, 2007).
Savās otrajās ziemas olimpiskajās spēlēs 2010. gadā Vankūverā kļuva par vicečempionu vieninieku sacensībās.
2014. gadā pārtrauca savu karjeru.
Latvijas futbola izlase 1926. gadā
'''Latvijas futbola izlase 1926. gadā''' aizvadīja 4 spēles, no kurām divās uzvarēja, bet divās zaudēja. Par nozīmīgāko panākumu kļuva uzvara ar 4-1 pār Zviedriju, kura gan nespēlēja spēcīgākajā sastāvā. Spēlē pret Lietuvas izlasi pirmoreiz vēsturē Latvijas futbola izlase spēles laikā veica spēlētāju maiņas.
Spēles
Latvija: Arvīds Jurgens; Voldemārs Grāvelis, Vladimirs Svistuņenko, Voldemārs Roze, Česlavs Stančiks, Harijs Fogelis, Arkādijs Pavlovs, Voldemārs Plade, Ludvigs Dudaņecs, Arnolds Tauriņš, Kurts Strazdiņš.
Latvija: Arvīds Jurgens; Voldemārs Grāvelis, Pēteris Lauks (Egons Feldbergs 30'), Harijs Pīkols, Česlavs Stančiks, Kārlis Tīls, Ādolfs Blūzmanis, Arkādijs Pavlovs, Ludvigs Dudaņecs, Fricis Dambrēvics (Kārlis Zvirgzdiņš 46'), Roberts Blūmentāls.
Latvija: Arvīds Jurgens; Voldemārs Grāvelis, Alfrēds Lazdiņš, Voldemārs Roze, Česlavs Stančiks, Aleksandrs Varakājs, Voldemārs Plade, Arkādijs Pavlovs, Alberts Šeibelis, Arnolds Tauriņš, Arturs Timpers.
Vācijas hokeja līga
Vācijas hokeja līga (saīsinājumā DEL) ir Vācijas spēcīgākā hokeja līga. Tradicionāli DEL ir vislielākais Ziemeļamerikas hokejistu īpatsvars Eiropas hokeja līgās. Deviņas reizes līgā triumfējusi Berlīnes "Eisbären".
DEL tika izveidota 1994. gadā un tās pirmajā sezonā līgā spēlēja 18 komandas (visas 12 agrākās 1. bundeslīgas komandas un labākās sešas vienības no 2. bundeslīgas). Pirms DEL izveidošanas, Vācijā tika spēlēts Bundeslīgās un DEL vēl joprojām mēdz saukt par 1. Bundeslīgu. Bundeslīga tika izveidota 1958. gadā.
Dunalkas skola
Dunalkas skola ir ciems Dienvidkurzemes novada Dunalkas pagastā, 2 km uz ziemeļiem no Dunalkas ciema. Ciemā atrodas Andreja Spāģa Dunalkas pamatskola un Dunalkas vēstures krātuve.
Mellers
Mellers (no — dzirnavnieks) var būt:
DEL
DEL var būt:
Vladislavs Gomulka
Vladislavs Gomulka (pl; dzimis, miris ) bija Polijas Apvienotās strādnieku partijas Centrālās komitejas pirmais sekretārs (faktiski Polijas Tautas republikas vadītājs) no 1956. līdz 1970. gadam.
Dzimis 1905. gadā Krosno. No 1926. gada Polijas Komunistiskās partijas (Komunistyczna Partia Polski) biedrs. 1934. gadā devās uz Maskavu, kur pavadīja apmēram gadu. Pēc atgriešanās Polijā tika arestēts un līdz Otrajam pasaules karam pavadīja cietumā. Kara gados pārliecināja Staļinu nodibināt jaunu komunistisku partiju iznīcinātās Polijas Komunistiskās partijas vietā.
1945. gadā kļuva par PSRS atbalstītās Polijas Pagaidu valdības (Rząd Tymczasowy Rzeczypospolitej Polskiej) vadītāja vietnieku, bet pēc Jaltas konferencē nolemtā no 1945. līdz 1947. gadam - par Nacionālās vienotības pagaidu valdības (Tymczasowy Rząd Jedności Narodowej) vadītāja vietnieku. Tomēr no 1951. līdz 1954. gadam frakciju cīņu rezultātā, Gomulka tika nodēvēts par labējo un reakcionāru, izslēgts no partijas un ieslodzīts.
Pēc staļiniskā Polijas līdera Boļeslava Beruta nāves 1956. gadā, Polijā sākās destaļinizācijas procesi. 1956. gadā Poznaņā izcēlās strādnieku nemieri. Nemierus apspieda karaspēks, nogalinot apmēram 60 cilvēkus. Šie nemieri tomēr izraisīja izmaiņas valdošajā politikā. 19. oktobrī Polijas komunistiskie līderi kopā ar Polijas armijas un drošības dienestu pārstāvjiem uzaicināja Gomulku un viņa piekritējus partijas Politbirojā un ievēlēja viņu par partijas vadītāju. PSRS līderi to uzņēma ar lielām aizdomām, tāpēc Varšavā ieradās PSKP CK augsta līmeņa delegācija PSKP līdera Ņikitas Hruščova vadībā. Gomulka paziņoja, ka PSRS iebrukuma gadījumā Polijas armija izrādīs bruņotu pretošanos, tomēr Polijai nav nolūka pārtraukt sadarbību ar PSRS vai mainīt sabiedrisko iekārtu. PSRS līderi akceptēja Gomulku kā Polijas līderi, bet studentu demonstrācija Gomulkas atbalstam Budapeštā pārauga 1956. gada Ungārijas revolūcijā.
Iesākumā būdams populārs līderis un "Polijas sociālisma ceļa" piekritējs, Gomulkas politika laikā gaitā kļuva konservatīvāks. 1968. gadā Polija PSRS vadībā piedalījās Prāgas pavasara apspiešanā. 1968. gadā tika veikta arī partijas rindu tīrīšana, kura ieguva antisemītisku nokrāsu. 1970. gada decembrī Baltijas jūras piekrastes pilsētās (Gdaņskā, Gdiņā, Elblongā un Ščecinā) atkal izcēlās strādnieku nemieri, kuri tika apspiesti ar bruņotu spēku, nogalinot vismaz 42 cilvēkus. Gomulka demisionēja (oficiāli veselības stāvokļa dēļ), bet par Polijas līderi kļuva Edvards Gereks.
Rūsa (nozīmju atdalīšana)
Rūsa var būt:
Bartolomē de las Kasass
Bartolomē de las Kasass (es, dzimis 1484. gadā Seviļā, miris Madridē) bija spāņu garīdznieks,  dominikāņu mūks, pirmais Čjapasas arhibīskaps, viens no pirmajiem indiāņu tiesību aizstāvjiem. Izdevis arī darbus par Jaunās Pasaules apgūšanas vēsturi.
1502. gadā kopā ar tēvu, tirgotāju, pārcēlās no Spānijas pārcēlās uz Espanjolu (Haiti). Pēc astoņiem gadiem Bartolomē kļuva par garīdznieku.
Pazīstamākais darbs — "Īss Indiju izpostīšanas apraksts" (Brevísima relación de la destrucción de las Indias, 1552), kurā aprakstījis paša redzēto indiāņu genocīdu. Grāmata guva ievērību pārējā Eiropā, ietekmējot tās sabiedrisko domu.
Rūsa (rokgrupa)
Rūsa ir Latvijas smagā roka mūzikas grupa, kas izveidojusies 1987. gadā.
Natālija Sorokina
Natālija Sorokina (dzimusi Guseva, ru; dzimusi Tihvinā, PSRS) ir krievu biatloniste. Ar biatlonu nodarbojas kopš 1994. gada. Piedalījusies 2006. gada ziemas olimpiskajās spēlēs, startēja tikai masu starta distancē, kur ieguva 24. vietu. Vēl ir startējusi 4 Pasaules čempionātos. Labākais panākums — bronzas medaļa 2007. gada Pasaules čempionātā. 2009. gada 28. jūlijā aprecējās un mainīja uzvārdu.
Latvijas Mūzikas ierakstu gada labākais deju mūzikas, hip hop vai r'n'b albums
Latvijas Mūzikas ierakstu gada labākais deju mūzikas, hip hop vai r'n'b albums bija viena no nominācijām Latvijas Mūzikas ierakstu gada balvas ceremonijā, ko vienu vienīgu reizi 2007. gadā pasniedza par labāko deju mūzikas, hip hop vai R'n'b albumu aizvadītajā gadā Latvijā. Balva pirmoreiz tika pasniegta 2006. gada Latvijas Mūzikas ierakstu gada balvas ceremonijā. Līdz tam pastāvēja atsevišķas nominācijas: labākais deju mūzikas albums un labākais hip hop albums. 2007. gadā balva šajā nominācijā netika pasniegta, jo bija pieteicies nepietiekams pretendentu skaits. 2008. gadā labākajam deju mūzikas albumam atkal tika izveidota atsevišķa nominācija, bet žanros hip hop un r'n'b nomināciju nebija. 2009. gadā nomināciju skaitā atgriezās labākā hip hop albuma nominācija.
Lūks Šenns
Lūks Šenns (en; dzimis Saskatunā) ir profesionāls kanādiešu hokejists, spēlē aizsarga pozīcijā, Kanādas hokeja izlases dalībnieks. Pašlaik (2023) pārstāv NHL klubu Našvilas "Predators".
L. Šena brālis Breidens Šenns arī ir profesionāls hokejists.
Spēlētāja karjera
2008. gada NHL draftā viņu "Maple Leafs" izraudzījās ar kopējo 5. kārtas numuru. Pirms karjeras NHL viņš trīs sezonas spēlēja WHL klubā Kelowna Rockets. Debijas sezonā NHL (2008—2009) L. Šenns tika iekļauts līgas simboliskajā debitantu izlasē. "Maple Leafs" rindās Šenns ātri kļuva par vienu no komandas vadošajiem aizsargiem.
2012. gada vasarā "Maple Leafs" aizmainīja Šennu uz Filadelfijas "Flyers". Tās sastāvā viņš aizvadīja nākamās četras sezonas, līdz 2015.—16. gada sezonas vidū tika aizmainīts uz Losandželosas "Kings". 2016. gada vasarā noslēdza līgumu ar Arizonas "Coyotes", taču divus gadus vēlāk pievienojās Anahaimas "Ducks". Šennam neizdevās nostiprināties "Ducks" pamatsastāvā un sezonas gaitā viņš tika aizmainīts uz Vankūveras "Canucks". Nākamo sezonu aizvadīja Tampabejas "Lightning" rindās. Tās sastāvā viņš devās laukumā tikai 25 spēlēs, taču kopā ar komandu izcīnīja Stenlija kausu. 2021. gadā aizmainīts atpakaļ uz "Canucks", bet 2023. gadā atgriezies "Maple Leafs".
L. Šenns Kanādas junioru izlases sastāvā ir izcīnījis zelta medaļu 2008. gada Pasaules junioru čempionātā, kā arī pieaugušo izlases sastāvā izcīnīja sudraba medaļu 2008. gada Pasaules čempionātā.
Dunalka
Dunalka ir ciems Dienvidkurzemes novada ziemeļos, Dunalkas pagasta pakalpojumu centrs un tajā dzīvo ap 250 iedzīvotāju. Dunalka atrodas Durbes krastos.
Vēsture
Veidojusies ap vēsturisko Dunalkas muižu (Gut Dubenalken). Vairākus km uz austrumiem no ciema atradās 1900. gadā atklātās šaursliežu Liepājas—Aizputes dzelzceļa līnijas pieturas punkti "Spāģi" (pie Spāģu mājām) un "Dunalka", kas slēgti 1964. gadā.
3. jūlijs
3. jūlijs ir gada 184. diena (185. garajā gadā) pēc Gregora kalendāra. Līdz gada beigām ir atlikusi 181 diena.
Vārda dienas
Benita, Everita, Verita, Emerita
Ātrslidošana 2010. gada ziemas olimpiskajās spēlēs
2010. gada Olimpisko spēļu ātrslidošanas sacīkstes norisināsies no līdz, Ričomondas Olimpiskā Ovāla arēnā. Kopumā tiks sadalīti 12 medaļu komplekti.
Programma
beigu laiki doti pēc Latvijas laika
‡ - sacīkstes beigsies naktī, kad Latvijā jau būs iestājusies nākamā diena
Masona grēda
Masona grēda (en) ir nunataku virkne Framnēsa kalnos Antarktīdā. Sastāv no vairākiem atsevišķiem klinšu atsegumu masīviem, kas paceļas virs ledāja vairoga līdz pat 300 m. Galvenie masīvi ir Ziemeļu, Centrālā un Dienvidu Masona grēdas un Trillingu smailes dienviddaļā. Augstākā virsotne ir 1220 m augstais Van Hulsena nunataks pašos grēdas dienvidos.
Džons Jangs
Dzīvesgājums
Pirmo kosmisko lidojumu Džons Jangs veica 1965. gada martā kā Gemini 3 pilots jauna kosmosa kuģa pirmajā pilotējamajā lidojumā.
Otrais lidojums notika 1966. gada jūlijā, esot Gemini 10 komandierim.
Bija kosmoplāna Columbia komandieris pirmajā pilotējamā Space Shuttle lidojumā STS-1. Miris 2018. gadā.
1991. gads Latvijā
Šajā lapā ir apkopoti 1991. gada notikumi Latvijā. Janvārī barikāžu aizstāvji atvairīja OMON kaujinieku un PSRS bruņoto spēku speciālo vienību uzbrukumu 1990. gada 4. maijā atjaunotās Latvijās Republikas varas institūcijām, bet pēc Augusta puča Augstākā Padome pieņēma konstitucionālu aktu "Par Latvijas Republikas valstisko statusu", pabeidzot Latvijas neatkarības atjaunošanas procesu.
Lopu gārņi
Lopu gārņi (Bubulcus) ir gārņu dzimtas (Ardeidae) ģints, kas apvieno divas sugas. Ilgstoši abas sugas tika uztvertas kā vienas sugas pasugas. Kopumā lopu gārņi sastopami visos kontinentos un neskaitāmās salās, un kā maldu viesis ieklejojis pat Antarktīdā.
Latvijā
Latvijā novērota viena lopu gārņu ģints suga — lopu gārnis (Bubulcus ibis), kuram līdz šim bijuši trīs novērojumi. Pirmais novērojums 2009. gadā pie Engures ezera, otrais Dižilmājas apkārtnē (2015. gadā) un trešais pie Liepājas ezera (2017. gadā).
Kopīgās īpašības
Abas sugas izskatās ļoti līdzīgas — neliela auguma, balts gārnis. Salīdzinot ar citiem gārņiem, kakls un knābis ir īss un spēcīgs. Pieaugušiem lopu gārņiem ir balts apspalvojums, dzeltens knābis un dzeltenpelēkas kājas. Riesta laikā lopu gārnim uz krūtīm un muguras izaug rudas spalvas, kā arī tā cekuls kļūst ruds. Bet knābis, kājas un acu zīlītes kļūst koši sarkanas. Abi dzimumi izskatās vienādi, tomēr tēviņi ir nedaudz lielāki un to riesta dekoratīvās spalvas ir garākas kā mātītēm. Jaunajiem putniem ir melns knābis un tiem nav rudo dekoratīvo spalvu.
Salīdzinot abas lopu gārņu sugas, riesta laikā austrumu lopu gārnis (Bubulcus coromandus) ir košāks nekā Eiropā dzīvojošais lopu gārnis.
Sistemātika
Lopu gārņu ģints (Bubulcus)
Antonio Mačado
Antonio Mačado (Antonio Machado y Ruiz) (dzimis 1875. gada 26. jūlijā Seviļā, miris 1939. gada 22. februārī Francijā, Spānijas pierobežā) — spāņu dzejnieks un esejists. Viens no '98. gada paaudzes pārstāvjiem.
1899. gadā kopā ar brāli devās uz Parīzi, kur iepazinās ar tā laika ievērojamākajiem dzejniekiem (tai skaitā Verlēnu, Dario, Vaildu), kuru ietekmē pievērsās dzejai.
No 1907. gada līdz 1912. gadam — franču valodas skolotājs mazpilsētā Sorijā, kuru pameta, kad mira viņa sieva. No 1919. gada līdz 1931. gadam — franču valodas pasniedzējs Segovijā.
Bartolomē Estebans Muriljo
Bartolomē Estebans Muriljo (dzimis 1617. gada 31. decembrī Seviļā, miris 1682. gada 3. aprīlī turpat) bija spāņu gleznotājs. Visu mūžu pavadījis dzimtajā Seviļā. 1660. gadā kļuva par Seviļas mākslas akadēmijas pirmo prezidentu. Gleznojis reliģiskus motīvus un pilsētas nabagu dzīvi, slaveni ir Muriljo Dievmātes, "Šķīstā ieņemšana", "Padujas svētā Antonija brīnums", "Zēns ar suni", kā arī Seviļas bērnu gleznojumi.
Speciālists
Speciālists (no fr), arī eksperts (no la — 'pieredzējis'), ir cilvēks, kura zināšanas, kvalifikācija un pieredze ļauj tam izdarīt pamatotus spriedumus, secinājumus, ieteikumus u.tml. kādā noteiktā teorētiskā vai praktiskā jomā. Minētās spējas speciālistam parasti piemīt lielākā mērā, nekā vairumam citu cilvēku. Tādēļ speciālistus bieži pieaicina kādu sarežģītu problēmu risināšanā, kur nepieciešamas īpaša sagatavotība, specifiskas zināšanas un pieredze.
Kvalifikācijas kritēriji, kas raksturo speciālistu, var atšķirties plašā diapazonā. Piemēram, labs kamīnu meistars (mūrnieks) vai galdnieks varētu būt aizguvis savas prasmes no sava priekšteča vai strādājot par mācekli pie vecāka meistara. Mūsdienu uzņēmumi vai publiskas iestādes nereti sludina speciālistu konkursus kādas problēmas risināšanai vai projekta attīstīšanai, kur tām nav attiecīgu iekšējo cilvēkresursu. Konkursu nolikumos tad parasti tiek uzskaitītas kvalitatīvas prasības pret piesaistāmiem speciālistiem, to agrākā pieredze līdzīgās jomās, citu personu, institūciju vai uzņēmumu atsauksmes, ieteikumi un tml. Piemēram, augstākās kvalifikācijas speciālistiem (vecākiem konsultantiem, projektu vadītājiem u.c.) nereti tiek prasīta vismaz desmit gadus ilga pieredze.
Izšķir arī iekšējos un ārējos speciālistus. Iekšējie ir speciālisti, kuri pastāvīgi nodarbināti institūcijas vai uzņēmuma darbinieku sastāvā. Savukārt ārējie speciālisti parasti tiek piesaistīti dažādu epizodisku jautājumu risināšanā vai atsevišķu projektu īstenošanā. Viņi sniedz savus pakalpojumus ierobežotā laikā. Ārējie speciālisti bieži tiek piesaistīti arī tādu funkciju veikšanai, kuras neatbilst uzņēmuma vai institūcijas pamata profilam, bet ir tam nepieciešamas (ārpakalpojumi).
Andrea Montermīni
Andrea Montermīni (dzimis, Sasuolo, Itālijā) ir bijušais Formula 1 pilots.
1992. gadā viņš kļuva par Formula 3000 vicečempionu. 1994. gadā viņš debitēja F1, aizstājot bojā gājušo Simtek pilotu Rolandu Racenbergeru. Pats Montermini smagi avarēja savos pirmajos treniņbraucienos un palika malā atlikušo sezonas daļu. 1995. gadā itālis atgriezās, šoreiz kā Pacific Racing braucējs. Viņš piedalījās visās sacīkšu nedēļas nogalēs, tomēr ne reizi nespēja izcīnīt punktus. Pēc gada viņš turpināja kā Forti pilots. Viņš bieži nekvalificējās un komanda sezonas vidū bankrotēja. Viņš vēlāk piedalījās dažās citās sacīkšu sērijās, piemēram, Champ Car. Tagad viņš piedalās salonautomobiļu sacīkstēs.
Āpši
Par āpšiem sauc sermuļu dzimtas (Mustelidae) trīs dažādu apakšdzimtu dzīvniekus. Tās ir Eirāzijas āpšu apakšdzimta (Melinae), Amerikas āpšu apakšdzimta (Taxidiinae) un Medusāpšu apakšdzimta (Mellivorinae).
Latvijas Mūzikas ierakstu gada balva 2006
Latvijas Mūzikas ierakstu gada balvas 2006 ceremonija notika 2007. gada 2. martā Dailes teātrī. Ceremoniju un koncertu vadīja Baiba Sipeniece, Valters Krauze un Andris Freidenfelds.
Āpši
Šajās trīs apakšdzimtās ir 12 mūsdienās dzīvojošas āpšu sugas, kas iedalītas 5 ģintīs. Kādreiz pie āpšiem tika pieskaitīti arī Āzijas smirdīgie āpši (Mydaus), kas bija iekļauti Eirāzijas āpšu apakšdzimtā (Melinae). Tomēr DNS pētījumos noskaidrots, ka smirdīgie āpši ir tuvāki radinieki skunksiem nekā pārējiem āpšiem. Āzijas smirdīgie āpši šobrīd ir iekļauti skunksu dzimtā (Mephitidae).
Izskats un īpašības
Āpšiem ir masīva ķermeņa uzbūve, pagarināta ķermeņa forma un īsas, spēcīgas kājas. Ķepas ir platas, ar spēcīgiem nagiem, kas piemēroti zemes rakšanai. Tiem ir atšķirīgs no citiem dzīvniekiem apakšžokļa un augšžokļa savienojums. Tas ir savienots tādā veidā, ka āpšiem ir ierobežota apakšžokļa kustība uz augšu un leju, kā arī uz sāniem. Salīdzinot ar citiem dzīvniekiem, tas nespēj atplēst tik platu muti, kā arī veidot "astotnieka" kustības ar žokli horizontālā plaknē. Vislielākais no visiem āpšiem pasaulē ir Eirāzijas āpšu apakšdzimtas milzis cūkāpsis (Arctonyx collaris), kas dzīvo Dienvidaustrumāzijā, sākot ar Indijas austrumiem līdz Birmai, Taizemei, Vjetnamai, Kambodžai un Laosai. Bet vismazākais ir Ķīnas seskāpsis (Melogale moschata), kas dzīvo sākot ar Asamas štatu Indijā un centrālo Ķīnu, beidzot ar Dienvidaustrumāziju. Tas ir sastopams Indoķīnas ziemeļos; Vjetnamā, Laosā, un Taivānā.
Katrai sugai ir atšķirīgi uzvedības modeļi, bet visiem kopīgs ir tas, ka visi āpši dzīvo zem zemes pašu izraktās alās. Alas var būt sarežģīti labirinti ar daudzām izejām. Daži āpši ir vientuļnieki, bet citi veido klanus. Klanā var iekļauties 2—15 āpši. Tie var būt agresīvi dzīvnieki un nikni aizstāvēt gan sevi, gan savus mazuļus. Āpsis ir bezbailīgs un iesaistās cīņā ar daudz lielākiem dzīvniekiem par sevi, piemēram, ar vilkiem, koijotiem un lāčiem. Lai arī izskatās lempīgs, īsās distancēs tas var skriet ar ātrumu 25—30 km/h.
Barība
Atšķirībā no daudziem plēsējiem, kas medī virszemē, āpši visbiežāk savu upuri medī, rokot zemi. Tas spēj lielā ātrumā izrakt tuneļus, dzenoties pakaļ pelei, kas glābjas pa pazemes alām. Āpši mēdz veidot barības krājumus nebaltai dienai. Katrai apakšdzimtai ir savi ēšanas ieradumi; Eirāzijas āpši medī galvenokārt kukaiņus, uzlasa kukaiņu kūniņas un kāpurus, sliekas, kā arī pie izdevības apēd grauzējus, olas, putnus, rāpuļus, vardes un citus mazus dzīvniekus, kā arī graudus, saknes un augļus. Medusāpši barojas ar medu, medī dzeloņcūkas un čūskas. Bet Amerikas āpši medī suslikus, zemes vāveres, kurmjus, prēriju suņus un citus grauzējus, kā arī ēd sēklas un augļus.
Sistemātika
Sermuļu dzimta (Mustelidae)
Sergejs Dolgopolovs
Sergejs Dolgopolovs (ru, dzimis Rīgā) ir Latvijas krievu izcelsmes politiķis. Bijis vairāku sasaukumu Saeimas un Rīgas domes deputāts, arī Rīgas domes priekšsēdētāja vietnieks. Pārstāv partiju "Saskaņa".
Dzīvesgājums
Dzimis 1941. gadā Rīgā. 1958. gadā absolvēja Rīgas 23. vidusskolu. Studēja Rīgas Politehniskajā institūtā, ko absolvēja 1963. gadā, 1968. gadā beidza studijas aspirantūrā. Strādāja Rīgas pusvadītāju rūpnīcā "Alfa", pēc tam arodbiedrību jomā un komunistiskās partijas darbā.
Politiskā darbība
1967. gadā iestājies Padomju Savienības Komunistiskajā partijā. Bijis Latvijas Komunistiskās partijas Centrālkomitejas Valsts un nevalstisko organizāciju sektora vadītājs, pēc Latvijas neatkarības atjaunošanas 1990. gadu sākumā strādāja Rīgas izpildkomitejā.
Politikā iesaistījies 1994. gadā, kad nesekmīgi kandidēja Rīgas domes vēlēšanās no Tautas Saskaņas partijas. Tāpat vēlētāju atbalstu neguva 6. Saeimas vēlēšanās, 1997. gada Rīgas domes vēlēšanās un 7. Saeimas vēlēšanās. 1998. gadā ieņēma vietu Rīgas domē, ko bija atbrīvojuši Saeimā ievēlētie deputāti.
2001. gadā ievēlēts Rīgas domē no PCTVL saraksta, ievēlēts par Rīgas domes priekšsēdētāja Gundara Bojāra vietnieku. 2003. gadā izslēgts no Tautas Saskaņas partijas pēc konflikta ar tās līderi Jāni Jurkānu, tāpēc kopā ar domubiedriem izveidoja savu politisko spēku, ko nosauca "Cita Politika". 2004. gadā uz tā bāzes S. Dolgopolovs izveidoja jaunu partiju "Jaunais Centrs" un kā tās līderis 2005. gadā tika ievēlēts Rīgas domē. Tai pašā gadā "Jaunais Centrs" kopā ar Tautas Saskaņas partiju izveidoja apvienību "Saskaņas Centrs", par kuras pirmo priekšsēdētāju kļuva S. Dolgopolovs, taču pēc neilga laika šo amatu ieņēma jaunais apvienības līderis Nils Ušakovs.
No apvienības "Saskaņas Centrs" saraksta S. Dolgopolovu ievēlēja 9. Saeimā un 10. Saeimā, bija arī Rīgas domes vēl viena sasaukuma deputāts (ievēlēts 2009. gadā). Vēlētāju uzticību guva arī ārkārtas Saeimas vēlēšanās 2011. gadā, kad tika ievēlēts 11. Saeimā. Kandidēja 2014. gada Eiropas Parlamenta vēlēšanās no "Saskaņas Centra" saraksta, taču netika ievēlēts. Tā paša gada rudenī ievēlēts 12. Saeimā no partijas "Saskaņa" saraksta.
2015. gada sākumā "Saskaņa" izvirzīja S. Dolgopolovu kā savu kandidātu Valsts prezidenta vēlēšanās, taču viņš netika ievēlēts. 2018. gada rudenī ievēlēts 13. Saeimā. Kandidēja arī 14. Saeimas vēlēšanās, taču "Saskaņas" saraksts nepārvarēja 5% barjeru.
Dolmens
Dolmens (br — ‘galds’, men — ‘akmens’) ir neolīta vai bronzas laikmeta megalītiska (veidota no lieliem akmeņiem vai akmens plātnēm) būve. Dolmeni bija seno cilvēku (un arī mūsdienu ezotērikas cienītāju) pielūgsmes un svētceļojumu objekti, bet mūsdienās tos pēta arheologi.
Bronzas laikmeta beigās iestājās patriarhālā ģints iekārta. Parādījās senču kults un dažādi sarežģīti rituāli. Attīstoties kultiem un rituāliem, sāka parādīties dažādas kulta celtnes no lielajiem akmeņiem, kuras šajā periodā sasniedza savu augstāko attīstības pakāpi. Šāda tipa celtnes dēvē par megalītiskām būvēm: kurgāni, menhīri, dolmeni, kromlehi u. c.
Megalītiskā tipa būves saista ar dažādiem kultiem. Piemēram, menhīrus un dolmenus ar senču kultu, kromlehus ar uguns vai saules kultu. Megalītiskās būves ir sastopamas gandrīz visā pasaulē: Anglijā, Šveicē, Portugālē, Ēģiptē, Grieķijā, Indijā, Vidusjūras piekrastē.
Dolmens — kapliča, elementāras kapenes vai sarkofāgs. Vienkāršākais dolmens ir līdzīgs lielai akmens kastei — četri vertikāli novietoti akmens bloki, kuri veido sienas un viens horizontāls akmens bloks (jumts). Dolmenu augstums parasti ir 1-2 m, bet varēja būt arī lielāki. Dolmenam varēja būt ieeja vai tikai neliela aila, pa kuru nevarēja tikt iekšā. Atrašanās vietas: Āzija, Ziemeļamerika, Kaukāzs, Krima, Eiropas piejūras zonas.
Gaudeamus
Gaudeamus var būt:
Sulejuveka
Sulejuveka ir pilsēta Polijā, Mazovijas vojevodistē 18 kilometrus uz austrumiem no Varšavas. Pilsēta pazīstama ar to, ka no 1923. līdz 1926. gadam pilsētā dzīvoja Juzefs Pilsudskis (Józef Piłsudski, 1867 - 1935). Mūziķes Kasjas Kovalskas (Kasia Kowalska, 1973 - ) dzimtā pilsēta.
Matēra
Matēra ir pilsēta Itālijas dienvidaustrumu daļā, Bazilikatas reģionā, Matēras provincē. Pilsēta atrodas mazā upes straumes veidotā kanjonā, 461 kilometra attālumā no Itālijas galvaspilsētas Romas. Matēras provinces administratīvais centrs no 1663. līdz 1806. gadam bija Bazilikatas reģiona administratīvais centrs. Pilsēta vidēji atrodas 401 metru virs jūras līmeņa. Matēras kopējā platība ir 388 km², pēc 2012. gada datiem pilsētā dzīvo 60 023 iedzīvotāji.
Matēra ir plašāk pazīstama ar savu vēsturisko centru jeb Sasi, kuru 1993. gadā iekļāva UNESCO Pasaules mantojuma sarakstā. Sasu mitekļi kopš senatnes līdz mūsdienām ierīkoti alās. PIlsētas vecā daļa atgādina seno Jeruzalemi, tāpēc šeit uzņemtas daudzas filmas pēc Bībeles motīviem, piemēram Mela Gibsona "Kristus ciešanas".
No šejienes līdz bezgalībai
Filma ir stāsts par trim amerikāņu karavīriem un viņu likstām Havaju salās pirms Pērlhārboras bombardēšanas un ASV iesaistīšanās Otrajā pasaules karā. Tajā galvenās lomas attēlo Bērts Lankasters, Montgomerijs Klifts, Debora Kāra, Donna Rīda, Frenks Sinatra, Ernests Borgnains, Filips Obers, Džeks Vordens.
"No šejienes līdz bezgalībai" tika nominēta Amerikas Kinoakadēmijas balvai 12 nominācijās (labākā aktiera nominācijā bija izvirzīti divi aktieri: gan Lankasters, gan Klifts), uzvara tika gūta astoņās nominācijās, tai skaitā labākās filmas un labākā režisora nominācijā. Ar 13 nominācijām "No šejienes līdz bezgalībai" dala 2. vietu visvairāk nominācijām izvirzīto filmu sarakstā. 2002. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".
Resurss
Resurss ir apjomā vai laikā ierobežota fiziska lieta vai lielums. Resursiem mēdz būt ekonomiska vai sociāla nozīme. Piemēram, uzņēmuma resursi ir tā darbinieki, to zināšanas, prasmes un kvalifikācija, pamatlīdzekļi (ēkas, mašīnas, iekārtas), naudas līdzekļi, patenti, zīmoli u.c. Ražošanas vai pakalpojumu sniegšanas procesā uzņēmumi izmanto arī izejvielas un materiālus, kas arī veido ievērojamu tā resursu daļu.
Tā kā resurss ekonomiskā izpratnē ir ierobežots lielums, tad tam piemīt vērtība. Resursu vērtību izsaka tajās vai citās mērvienībās. Vairums materiālo resursu izsakāmi naudas izteiksmē un tie atspoguļojas uzņēmumu finanšu pārskatos — peļņas un zaudējumu aprēķinā, bilancē, naudas plūsmas pārskatā u.c.
Taču ne visus resursus iespējams izmērīt viennozīmīgās kategorijās. Tā, uzņēmuma darbinieki ir tā sociālais resurss. To vērtību tikai daļēji var raksturot naudas izteiksmē, kā darba samaksu. Darbiniekiem ir arī to sociālā un intelektuālā vērtība, kuru noteikt ir daudz grūtāk.
Apkārtējās vides faktori sabiedrībā nereti kļūst par resursu, lai gan šķietami tie ir neierobežoti. Piemēram, atmosfēras gaiss cilvēka ikdienas vajadzībām ir praktiski neierobežots. Taču tīrs gaiss daudzviet ir resurss, jo tas var būt ierobežots. Tā vērtību var aptuveni izteikt ar izmaksām, kas nepieciešamas gaisa piesārņojuma samazināšanai. Tas pats attiecas arī uz citiem dabas resursiem — ūdeņiem, kalniem, mežiem utt. Arī ainava var būt resurss un tai var būt ekonomiska, sociāla vai estētiska vērtība. Piemēram, viesnīcas istaba kūrortā ar skatu uz jūru vai kalniem var maksāt krietni dārgāk, nekā līdzīga istaba ēkas pretējā pusē ar skatu uz trokšņainu ielu.
Šāda dažādu resursu vērtību saistība kalpo par pamatu vienai no plaukstošākajām nozarēm pasaulē — tūrismam.
Bolderājas osta
Bolderājas osta ir osta Daugavas grīvā un tā tika izveidota 18. gadsimta sākumā. Osta tika veidota tuvu Rīgas līcim tādēļ, ka upē pastāvīgi veidojās smilšu sēkļi, kas neļāva dziļas iegrimes kuģiem iebraukt Rīgas ostā. Palielinoties kuģu un to kravu apjomam, daļu no šo kuģu atvestās kravas sāka izkraut Bolderājas piestātnēs un tālāk uz Rīgu veda ar liellaivām.
Rīgas galvenās eksportpreces šajā laikā bija lini, kaņepāji, pakulas, linsēklas, kaņepes, labība un kokmateriāli, kas lielāko tiesu bija plašus pārkraušanas laukumus prasošas preces. Mazā Rīgas osta ar ierobežotajām pārkraušanas iespējām nespēja tikt galā ar šo preču apjomu (sevišķi lielas problēmas sagādāja kokmateriāli, kas ieņēma visai ievērojamu vietu eksportpreču vidū). To visu daļēji kompensēja palīgostas izbūve Bolderājā. Bez tam Bolderājā kuģos tika iekrautas smagas vai apjomīgas eksportkravas (piemēram, kaņepāji, pelni).
Vēsture
1603. gadā Bolderājā tika uzbūvēta muitnīca, jeb tā saucamais licentes nams, kurā tika iekasēta muitas nodeva no kuģiem, kuri devās uz Rīgu. Lielākā daļa Bolderājas iedzīvotāju šajā laikā bija loči, kuru pienākums bija aizvadīt Daugavā iebraukušos kuģus līdz Rīgas ostai. Maksa par loču pakalpojumiem nonāca Rīgas rātes kasē. Kuģu satiksmi, muitnīcas un loču darbību uzraudzīja Rīgas rātes iecelta amatpersona — ostas kapteinis.
Kokmateriālu osta Bolderājā bija uzbūvēta jau 18. gadsimta divdesmitajos gados. 1742. gada 18. maijā Rīgas tirgotāji un Vidzemes ģenerālgubernatora inspekcijas komisija lūdza Krievijas Impērijas ķeizarienei Elizabetei piešķirt līdzekļus Bolderājas kokmateriālu ostas uzlabošanai: krastu nostiprināšanai un kokmateriālu uzlabošanas laukuma nožogošanai, kā arī licentes mājas remontam.
Ar 1749. gada rīkojumu (ukazu) tika noteikts restaurēt Bolderājas ostu, pie viena arī nosakot ostas teritorijas sadali. Bolderājas osta bija sadalīta iecirkņos, un katru no tiem kā kuģu piestātni un kokmateriālu novietni izmantoja kāds konkrēts tirgotājs vai tirdzniecības nams, par to maksājot nomu valstij. Bolderājas osta bija nozīmīga arī kā ārzemju un latviešu tirgotāju komercdarbības atbalsta punkts, jo Rīgas ostā šo tirgotāju darbībai lika ceļā šķēršļus Rīgas Lielās ģildes vācu tirgotāji.
18. gadsimta vidū Daugavas grīva turpināja aizsērēt, tādēļ tika veikti būvniecības darbi, lai to novērstu. 1782. gadā Vidzemes ģenerālgubernators Georgs Brauns ierosināja pagarināt molu no Daugavgrīvas cietokšņa Komētas forta (kurš atradās pie pašas Daugavas ietekas jūrā). Mola izbūvi pabeidza 1788. gadā, un tas novirzīja Daugavas ieteku uz ziemeļiem, padarot veco gultni par līci upē. Gar moliem virzītā straume ievērojami padziļināja Daugavas gultni un novērsa sēkļu rašanos. Ar dambi norobežotajā vecajā attekā bija izdevīga vieta ziemas ostas ierīkošanai. Līdz tam Daugavā pie Rīgas bija tikai nedaudzas kuģu pārziemošanai piemērotas vietas, un tas nelabvēlīgi ietekmēja kuģu transporta intensitāti.
1851. gada 15. janvārī valdība piešķīra Rīgas biržas komitejai vecās ietekas veidoto līci un zemi ap to ziemas ostas izbūvei. Izveidotais ostas baseins bija 8,5 m dziļš un 850 m garš. 1853. gadā ziemas ostā iebrauca pirmie kuģi. 1858./1859. gada ziemā te pārziemoja 18 Krievijas, Dānijas un Meklenburgas kuģi. 1860. gados ziemas ostā uzbūvēja noliktavas, piestātnes, ceļamkrānu un slīpdoku.
1866. gadā ostas teritorijā darbu uzsāka pirmā Rīgas kuģu remonta rūpnīca. Tas visnotaļ pozitīvi ietekmēja tirdzniecību, jo vairs nevajadzēja kuģus remontēt ārzemēs. Rīgas biržas komiteja regulāri veica Daugavas grīvas gultnes bagarēšanu un krastu nostiprināšanu. 1873. gadā uz Bolderājas ostu tika izbūvēta dzelzceļa līnija Rīga—Bolderāja.
20. gadsimtā, paplašinoties Rīgas ostas teritorijai, Bolderājas osta tika iekļauta Rīgas brīvostā kā tās sastāvdaļa.
Kenjons Mārtins
Kenjons Lī Mārtins (en; dzimis Seginavā, Mičiganas štatā, ASV) ir profesionāls amerikāņu basketbolists, spēlē spēka uzbrucēja pozīcijā, ASV basketbola izlases dalībnieks. Pašlaik (2013) pārstāv NBA klubu Ņujorkas "Knicks". 2000. gada NBA draftā viņu Ņūdžersijas "Nets" izraudzījās ar kopējo pirmo numuru.
Debijas sezonā NBA K. Mārtins tika iekļauts simboliskajā debitantu pirmajā izlasē. Statistiskā ziņā basketbolistam veiksmīgas bija pēdējās divas sezonas ar Ņūdžersijas "Nets". 2002.—2003. gada sezonā viņš aizvadīja 77 spēles, kurās vidēji spēlē guva 16,7 punktus, tikpat ražīgs viņš bija arī nākamajā sezonā, taču to paveica 65 aizvadītajās spēlēs. 2004. gada februārī viņš tika atzīts par Austrumu konferences mēneša labāko spēlētāju. Tāpat piedalījās 2004. gada NBA Visu zvaigžņu spēlē, kurā guva 17 punktus. 2004. gada NBA izslēgšanas spēlēs basketbolists vidēji spēlē guva 19,1 punktu.
2004. gada 15. jūlijā K. Mārtins pārgāja uz Denveras "Nuggets". NBA lokauta laikā spēlēja Ķīnas kluba Xinjiang Flying Tigers sastāvā, taču pēc tam parakstīja līgumu ar NAB klubu Losandželosas "Clippers", tā sastāvā nospēlēja gadu, pēc tam pārgāja uz Ņujorkas "Knicks".
Jānis Vanags (arhibīskaps)
Jānis Vanags (dzimis Liepājā) ir Latvijas Evaņģēliski luteriskās baznīcas (LELB) arhibīskaps.
Biogrāfija
Dzimis Liepājā Miervalža Vanaga un viņa sievas Mirdzas ģimenē. Mācījies Liepājas 5. vidusskolā (1965–1976), studējis Latvijas Valsts universitātes Ķīmijas fakultātē (1976–1982), īslaicīgi bijis skolotājs Rīgas 31. vidusskolā.
Teoloģisko izglītību ieguvis LELB Teoloģijas seminārā (1984–1989), ordinēts luterāņu mācītāja amatā. Viens no 1987. gadā izveidotās kustības "Atdzimšana un atjaunošanās" dibinātājiem. 1989. gadā bijis iekļauts izolējamo inteliģences pārstāvju sarakstā.
Par Latvijas luterāņu baznīcas arhibīskapu ievēlēts 1993. gadā, pēc iepriekšējā arhibīskapa Kārļa Gailīša traģiskās bojāejas autoavārijā. J. Vanags ir konservatīvs teologs, un LELB tiek uzskatīta par vienu no konservatīvākajām pasaules luterāņu baznīcām. Kopš Vanaga ievēlēšanas amatā, sievietes vairs netiek ordinētas par mācītājām.
Jūras krupis
Jūras krupis jeb cukurniedru krupis (Rhinella marina), zināms arī kā aga, ir liela auguma krupju dzimtas (Bufonidae) suga. Tā dabiskais izplatības areāls ir Centrālamerika un Dienvidamerika, bet ir plaši introducēts daudzviet pasaulē: Antiļu salās, Fidži, Filipīnās, Taivānā, Rjūkjū salās (Japānā), Jaungvinejā, Austrālijā un daudzās Okeānijas salās.
Jūras krupim ir indes dziedzeri un kurkuļi ir tik indīgi, ka lielākā daļa plēsīgo dzīvnieku nespēj ar tiem baroties. Jūras krupim ir ļoti liela apetīte. Tādēļ tas ir introducēts daudzviet pasaulē ar mērķi aizsargāt cukurniedru plantācijas pret kaitēkļiem, īpaši cīņai ar cukurniedru vaboli (Dermolepida albohirtum). Tomēr mūsdienās jūras krupis daudzās introdukcijas zemēs pats ir kļuvis par kaitēkli, kuru grūti ierobežot, ņemot vērā tā indīgo ādu. Daudziem plēsējiem šis krupis ir nāvējošs un tie iet bojā, ja apēd jūras krupi.
Sistemātikas izmaiņas
Nesenā pagātnē jūras krupis tika klasificēts īsto krupju ģintī (Bufo), bet līdz ar krupju dzimtas revīziju, kas tika veikta saskaņā ar jaunākajiem ģenētiskajiem pētījumiem, jūras krupis mūsdienās tiek sistematizēts īspurna krupju ģintī (Rhinella).
Izskats un īpašības
Jūras krupis ir ļoti liels, mātītes lielākas nekā tēviņi. Pieauguša īpatņa vidējais garums ir 10—15 cm. Lielākais zināmais īpatnis ir bijis 38 cm garš, bet, izstiepjot kājas, tā garums ir bijis 54 cm, svars 2,65 kg. Jo reģionā populācija ir mazāka, jo krupji aug lielāki. To mūža garums ir 10—15 gadi savvaļā, bet nebrīvē var sasniegt 35 gadu vecumu.
Jūras krupja āda ir sausa un kārpaina. Tā acis ir lielas un izvalbītas, uz galvas blakus katrai acij izcelta kroka, kas stiepjas gar nāsīm līdz pašam purna galam. To krāsa var būt dažāda: pelēka, dzeltenīga, sarkanbrūna, olīvbrūna. Virs pamatkrāsas tumšāks raibumojums. Pakauša daļā, aiz acīm atrodas lieli parotīdu dziedzeri. Acu zīlītes ir horizontālas. Pakaļkāju pirkstus savieno gaļīga peldplezna, bet priekškāju pirksti ir brīvi. Jaunajiem krupjiem āda ir gluda un tumša, lai gan daži īpatņi ir gaiši. Tiem nav pieaugušajiem raksturīgo parotīdu dziedzeru, tas nozīmē, ka tie ir mazāk indīgi. Kurkuļi ir mazi (10—25 mm lieli) un melni, pamatā uzturas baros uz ūdenstilpes gultnes.
Inde
Pieauguša jūras krupja āda ir indīga un ādas šūnas ir piesātinātas ar indi. Aiz acīm kakla sānos tam atrodas arī lieli, labi saskatāmi parotīdu dziedzeri, kā arī pāri mugurai izvietoti vairāki citi indes dziedzeri. Kad krupis tiek satraukts, tam no parotīdiem izdalās pienveidīgs šķidrums — bufotoksīns. Šī inde iedarbojas uz ļoti daudziem dzīvniekiem, arī uz cilvēku. Ir zināmi vairāki nāves gadījumi saistībā ar jūras krupja indi. Bufotoksīns izdalās salīdzinoši nelielā daudzumā un cilvēkam izraisa vājas halucinācijas, kas ilgst nedaudz mazāk par stundu. Tomēr krupja āda izdala ne tikai bufotoksīnu, bet arī citas indes, kas izdalās daudz lielākā apjomā, tādēļ krupja laizīšana var novest pie smagas saslimšanas vai nāves. Aizsargājoties krupis ne tikai izdala indi, bet arī uzpūšas, kļūst ievērojami lielāks augumā, tas izslienas taisnās kājās, lai kļūtu vēl lielāks un iespaidīgāks.
Dzīves veids
Lai arī sugas nosaukums vedina domāt par krupja saistību ar jūru, tomēr jūras krupis ir sauszemes dzīvnieks un galvenokārt saistīts ar saldūdens tilpēm, lai gan jūras krupis un kurkuļi spēj dzīvot arī viegli sāļos ūdeņos. Tas mājo atklātās ainavās (pļavās, purvos, pludmales kāpās) un mežos, labprāt apmetas dārzos, lauksaimniecības tīrumos un dīķos. Dienvidamerikā jūras krupis sastopams arī tropu mežos, tomēr tas izvairās no ļoti bieziem mežiem.
Jūras krupis spēj dzīvot apstākļos ar maksimālo temperatūru 40—42 °C, minimālo 10—15 °C. Šī suga spēj izdzīvot arī sausos apstākļos, zaudējot līdz 52,6% ķermeņa šķidruma, tādējādi tie spēj piemēroties apstākļiem arī ārpus tropu zonas.
Barība
Jūras krupjiem kā visām vardēm un krupjiem galvenā maņa barības atrašanai ir redze, bet tie spēj noteikt upura atrašanās vietu, izmantojot arī ožu. Tie galvenokārt barojas ar nelieliem peļveidīgajiem grauzējiem, rāpuļiem, citiem abiniekiem, putniem un dažādiem bezmugurkaulniekiem. Reizēm tie ēd arī augu barību un cilvēku pārtikas atkritumus.
Vairošanās
Tropu reģionā jūras krupji var vairoties visa gada garumā, tiem nav noteiktas vairošanās sezonas, bet subtropu reģionā tie vairojas tikai siltajā sezonā, kas sakrīt ar slapjo sezonu. Tēviņš parasti skaļi sauc mātīti, līdz ar to tā saucieni ir dzirdami vai nu tikai vairošanās sezonas laikā, vai visa gada garumā. Mātīte var ikrus nērst divas reizes gadā.
Parasti saldūdens tilpē mātīte nērš ikrus (8000—35 000 ), kas savirknēti tievos, recekļainos pavedienos (apmēram 20 metri). Ikri nogrimst uz ūdenstilpes gultnes, tie ir melni un to diametrs ir apmēram 1,2—2,0 mm. Ikru attīstība cieši saistīta ar ūdens temperatūru. Jo ūdens siltāks, jo ikri ātrāk attīstās. Parasti kurkuļi izšķiļas pēc apmēram 48 stundām, bet tās var būt arī tikai 14 stundas vai 7 dienas. Kurkulis ir melns, maziņš (10—11 mm) ar īsu astīti. Pēc izšķilšanās kurkuļi turas kopā nelielās grupās. Mazais krupītis no kurkuļa izveidojas 12—60 dienās, visbiežāk 4 nedēļu laikā. Līdzīgi kā pieaugušie īpatņi, arī ikri un kurkuļi ir indīgi lielākajai daļai dzīvnieku. Krupji attīstās ātri un to pieauguma ātrums samazinās, sasniedzot dzimumbriedumu. Jaungvinejā mātīte dzimumbriedumu sasniedz, kad tās ķermenis ir 70—80 mm garš, bet Panamā, kad tas ir 90—100 mm garš.
Ienaidnieki
Dienvidamerikā jūras krupi un tā kurkuļus medī daudzi, dažādi dzīvnieki, piemēram, platpurna kaimans (Caiman latirostris), rakstainais kaķacu zalktis (Leptodeira annulata), zuši un daudzas citas zivju sugas, kā arī skudras (Paraponera clavata). Ārpus dabīgā izplatības areāla jūras krupi medī daži plēsīgie putni, vārnas, melnās žurkas un ūdens varāni (Varanus salvator). Jūras krupi spēj nogalināt arī Austrālijā dzīvojošās gaļas skudras (Iridomyrmex purpureus), uz kurām krupja inde neiedarbojas.
Zīmuļu asināmais
Zīmuļu asināmais ir ierīce, kura atvieglo zīmuļu uzasināšanu. Pastāv dažāda dizaina zīmuļu asināmie. Ir mazi zīmuļu asināmie, kurus var ievietot kabatā vai penālī, kā arī lielāki, kurus piestiprina birojā pie galda virsmas. Vēl izšķir mehāniskos un elektriskos zīmuļu asināmos.
1828. gadā franču matemātiķis Bernards Lasimons (Bernard Lassimone) saņēma patentu par zīmuļu asināmo (franču patents #2444). 1847. gadā Terijs de Estvoukss (Therry des Estwaux) izgudroja uzlabotu mehānisko zīmuļu asināmo. Elektriskie zīmuļu asināmie birojos parādījās kopš 1917. gada.
Alans Šepards
Alans Bartlets Šepards jaunākais (Alan Bartlett Shepard, Jr.; dzimis, miris ) bija ASV pirmais kosmosā lidojušais astronauts.
Dzīvesgājums
Pēc ASV Jūras kara flotes akadēmijas beigšanas Otrā pasaules kara laikā Šepards 1944. gadā dienēja Klusajā okeānā uz eskadras mīnukuģa. Pēc lidotāja apmācības Korpuskristijā un Pensakolā 1947. gadā kļuva par Jūras kara flotes lidotāju. 1950. gadā iestājās ASV Jūras kara flotes izmēģinātājpilotu skolā. Pēc tās pabeigšanas veica lidojumu tehnoloģiju izmēģinājumus. Nolidojis vairāk kā 8000 stundas, no tām 3700 ar reaktīvo lidmašīnu.
1959. gadā A. Šepards kā viens no 110 kandidātiem pieteicās jaunizveidotās Nacionālās aeronautikas un kosmosa administrācijas pirmajā pilotējamo kosmisko lidojumu programmā. Pēc fizisko un psiholoģisko pārbaužu sērijas viņš tika iekļauts septiņu Mercury astronautu grupā.
Alans Šepards kļuva par pirmo ASV pārstāvi un otro cilvēku kosmosā, veicot suborbitālu lidojumu (bez ieiešanas Zemes orbītā) ar kosmosa kuģi Freedom 7. Viņa lidojums ilga nepilnas 16 minūtes. Pēc atgriešanās uz zemes viņš kļuva par nacionālo varoni, piedalījās parādēs un tikās ar prezidentu Džonu Kenediju.
Viņš bija apstiprināts par pilotu misijai Mercury-Atlas 10 ar kosmosa kuģi Freedom 7-II trīs dienu lidojumam 1963. gada oktobrī. Šepards bija dublieris Gordonam Kūperam 1963. gada maija misijai Mercury-Atlas 9. Tā kā MA-9 kosmosa kuģim lidojuma beigās radās daudzas problēmas, kā arī lai vairāk resursu pievērstu Gemini projektam, 13. jūnijā tika nolemts atcelt MA-10 lidojumu.
Alans Šepards tika nozīmēts par komandieri jaunā kosmosa kuģa pirmajam pilotējamajam lidojumam Gemini 3 kopā ar Tomasu Stefordu kā pilotu. 1964. gada sākumā Šepardam tika diagnosticēta Menjēra slimība, ko izraisa šķidruma spiediens iekšējā ausī un kas izpaužas ar reiboņiem un dezorientāciju. Šī iemesla dēļ viņu atstādināja no gatavošanās lidojumiem. 1963. gada novembrī viņu apstiprināja par Astronautu biroja direktoru (Chief of the Astronaut Office).
1969. gada maijā Šepards atgriezās lidojumu statusā pēc Menjēra slimības izārstēšanas, izmantojot jaunu ārstēšanas metodi.
1971. gadā Apollo 14 misijas laikā izkāpa uz Mēness.
Miris no leikēmijas.
Miļģerīns
Miļģerīns (lt, de) bija sēļu vai aukštaišu kunigaitis no apmēram 1240. līdz vismaz 1255. gadam, Livonijas ordeņa vasalis (no 1245), Atskaņu hronikas tekstā raksturots kā "uzticīgs un godprātīgs, tam riebās tikums izlaidīgs."
Vēsture
Kopā ar saviem brāļiem Tūši (de, lt) un Ģiņģeiķi (de, lt) piederēja pie kunigaišu klana, kas pretojās Lietuvas valdnieka Mindauga centieniem pakļaut savai kontrolei zemes, kas atradās starp Nalsenes zemi un Daugavas kreisā krasta sēļu zemēm, kurās "dzīvoja kristīgie visgarām". Miļģerīns vadīja Nalsenes valdnieka Lengvīna sagūstīšanu, kurš pēc tam tika nogādāts Miļģerīna zemē (vācu: Milgerînes lant). No tā var spriest, ka šī zeme ir atradusies vistuvāk galvenajam Lengvīna pilskalnam. Pēc tam Miļģerīns kopā ar saviem ļaudīm un iedzīvi apmetās iepretim Aizkrauklei un kristījās katoļu ticībā. Pēc tam viņš kopā ar brāļiem piedalījās ordeņa karagājienā uz Nalseni 1245. gadā.
Vēsturiskajos tekstos pieminēts trīs reizes — Atskaņu hronikas vēstījumā par Lengvīna karu ar kaimiņu zemēm (pirms 1245) un krustnešu otro karagājienu uz Nalseni (1245) un karagājienu uz Žemaitiju (1255).
Jādomā, ka Miļģerīna zeme bija starp tām Sēlijas zemēm, ko Mindaugs 1255. gada oktobrī, pateicībā par Vācu ordeņa starpniecību, kuras dēļ pāvests licis viņu kristīt un kronēt par visas Lietuvas pirmo karali, dāvināja ordeņa Livonijas mestram, proti Medeni, Peloni, Maleisini un Tovraksti.
Miļģerīna zemes lokalizācija
Lietuviešu vēsturnieki J.Stakausks un pēc viņa E.Gudavičs lokalizēja kādā Lietuvas ziemeļdaļā, izsakot pieņēmumu par tagadējiem Pasvales un Pakrojas rajoniem, kas atradās vistuvāk Aizkrauklei un piederēja sēļu Medenes zemei vai zemgaļu Upmalei.
Turpretī pēc Atskaņu hronikas ziņām Miļģerīna zemei jāatrodas tuvāk Lengvīna galvenajam pilskalnam, kurā viņš tapa sagūstīts. Tā kā mūsdienās par Nalsenes galveno pilskalnu tiek uzskatīts Ginuču pilskalns (Ginučių piliakalnis) Ignalinas rajona rietumos, tad Miļģerīna zeme lokalizējama ar Tovrakstes zemi tagadējā Utenas rajonā.
Sārtā rītausma
"Sārtā rītausma" ir latviešu rokgrupas "Dzelzs Vilks" astotais albums, kas iznāca 2007. gada martā. Albumā ir iekļautas 9 dziesmas, tā pirmais radio singls bija dziesma "Auksto staru gaisma". Šis ir pirmais "Dzelzs Vilka" tradicionālais albums kopš 2004. gada albuma "Manās mājās sieviešu nav", bet pa vidu šiem albumiem bija eksperimentālie "Kur vakara zvaigzne lec" (2005) un "Kad pūcei aste ziedēs" (2006). Albums ieguva Latvijas Mūzikas ierakstu gada balvu par labāko rokmūzikas albumu, bet tā dziesma "Balerīna" tika atzīta par labāko roka dziesmu.
FCI Levadia
Levadia deviņas reizes uzvarējusi Igaunijas čempionātā, astoņas reizes iegūts Igaunijas kauss futbolā, sešas reizes — Igaunijas superkauss. 2006.—2007. gada sezonā UEFA kausā tika sasniegta 1. kārta, kur divu spēļu summā ar 1—3 piekāpās Anglijas klubam Newcastle United. 2009.—2010. gada sezonā iekļuva UEFA Eiropas līgas play-off kārtā, taču zaudēja Stambulas "Galatasaray" un grupu turnīrā neiekļuva.
Pēc 2017. gada sezonas apvienojās ar klubu FCI Tallinn un nomainīja nosaukumu uz FCI Levadia.
Džonss
Džonss (en, no personvārda Džons (John/Jone); sieviešu dzimtē Džonsa) ir izplatīts velsiešu cilmes uzvārds. Cilvēki ar šo uzvārdu:
Innuendo
Innuendo ir rokgrupas Queen 14. studijas albums. Tas tika izdots. Tas ir arī pēdējais studijas albums, kurš tika izdots solista Fredija Merkūrija dzīves laikā. Vairākās Eiropas valstīs albums nedēļām ilgi turējās pārdotāko albumu topa augšgalā, piemēram, Šveicē tas astoņas nedēļas bija pieprasītākais mūzikas albums.
ASV kosmiskā programma
ASV kosmiskā programma ir izplatījuma izpētes un apguves programma, kuru realizē ASV, izmantojot NASA kā tās galveno pārraugu un vadītāju.
Innuendo
Albums tika ierakstīts, kad Merkūrija AIDS infekcija bija sasniegusi pēdējo pakāpi. Vairāku dziesmu zemteksti jau liecināja par tuvojošos nelaimi. Albums piedāvā ļoti dažādas dziesmas ar plašu emociju gammu. Albuma noformējumu un dizainu izstrādāja Queen kopā ar Ričardu Greju.